
ΔΕΛΤΙΟ ΤΥΠΟΥ
Πρόγραμμα  δολωματικών ψεκασμών για  Σάββατο   10/10/2026  και Δευτέρα 12/10/2026
Η Διεύθυνση Αγροτικής Οικονομίας και Κτηνιατρικής Π.Ε. Μεσσηνίας ανακοινώνει το Πρόγραμμα δολωματικών  ψεκασμών  που θα πραγματοποιηθούν  την Σάββατο  10/10/2026 ως ακολούθως: 
Έναρξη  δολωματικού ψεκασμού στις  τοπικές  κοινότητες: Καστάνιας, Χαραυγής, Λαχανάδας, Κεφαλόβρυσου. 
Συνέχιση  δολωματικού ψεκασμού στις  τοπικές  κοινότητες: Σουληναρίου, Μεσοποτάμου, Κυνηγού, Βασιλιτσίου, Χαρακοπιού, Δολών, Σταυροπηγίου,  Παπουλίων, Χανδρινού, Λυκοτράφου και  Μάδενας.  
 Την Δευτέρα 12/10/2026 ως ακολούθως: 
Έναρξη  δολωματικού ψεκασμού στις  τοπικές  κοινότητες: Κάμπου, Αβίας, Μικρ.Μαντίνειας, Αδριανής, Κρεμμυδίων, Μεθώνης και  Κορώνης. 
Συνέχιση  δολωματικού ψεκασμού στις  τοπικές  κοινότητες: Καστάνιας, Χαραυγής,  Λαχανάδας, Κυνηγού, Χαρακοπιού,  Παπουλίων και Χανδρινού.
Επισημαίνουμε ότι:
1. Οι ελαιοκαλλιεργητές παρακαλούνται να συνεργάζονται με τους συντελεστές του Προγράμματος καθ’ όλη τη διάρκεια εφαρμογής του.

2. Το αναλυτικό πρόγραμμα ψεκασμών, με τις ημερομηνίες και τις αγροτικές περιοχές, του κάθε ψεκαστικού συνεργείου, αναρτάται σε πίνακες ανακοινώσεων ή/και σε καφενεία των Τοπικών Κοινοτήτων, με ευθύνη των εργολάβων, ώστε να λάβουν γνώση οι ελαιοπαραγωγοί.
3. Οι ελαιοπαραγωγοί τις ημέρες των ψεκασμών να ανοίξουν τυχόν περιφραγμένα λιοστάσια για να υπάρχει πρόσβαση των συνεργείων ψεκασμού.
4. Για την ασφάλεια των συνεργείων, οι ελαιοκαλλιεργητές οφείλουν να έχουν καθαρίσει τα λιοστάσια από διάφορα εμπόδια και ζιζάνια, ώστε να είναι προσβάσιμα και ασφαλή για τα συνεργεία ψεκασμού.
5. Οι ελαιοπαραγωγοί παρακαλούνται να παρευρίσκονται στα λιοστάσια τους για την καλή εφαρμογή των ψεκασμών και να αναφέρουν έγκαιρα στην Υπηρεσία μας οποιοδήποτε πρόβλημα υποπέσει στην αντίληψή τους.

6. Σε λιοστάσια στα οποία υπάρχουν ζώα, δεν θα γίνεται ψεκασμός. Αυτά πρέπει να έχουν απομακρυνθεί πριν την ημερομηνία ψεκασμού από τον ιδιοκτήτη τους.

7. Οι μελισσοκόμοι θα πρέπει να μεριμνήσουν για την προστασία των μελισσοσμηνών.

8. Οι βιοκαλλιεργητές οφείλουν να οριοθετούν με διακριτό τρόπο τους ελαιώνες τους, όπως προβλέπεται. Σε περίπτωση της μη ύπαρξης της ειδικής σήμανσης που προβλέπεται, οι εργολάβοι ψεκασμού δεν φέρουν καμία ευθύνη
Για περισσότερες πληροφορίες, οι παραγωγοί μπορούν να απευθύνονται στη ΔΑΟΚ ΠΕ Μεσσηνίας, στα τηλέφωνα 2721366524 και 2721366522 και στο email akrassakopoulos@pe-messinias.gr 

